dochter der voirs lijsbetten die sij behouden heeft van goirde
wijlen heyme hueren yersten man ende lijsbeth cluppels
dochter der selver lijsbetten heyms die sij behouden heeft
van janne wijlen cluppels oick huere yersten man te voren
uuten broide der selver huerer mueder met consente des
voirs henr van gulcke in huers mans niet behoirlicker
manieie gedaen wonen te nrode hebben opgedragen ende
met rechter verthegen een huys dat ene stall te sijn plach
ende nu een bruwerijde es met aller der toebehoirten alsoe
die geleg es inde dorpstrate tegen de herbge vand drie
croonen tusschen thuys henr vand berge wapemaks op
deen sijde tcleyn huysken desselfs henricx op dandere ende
de herbge gehete den slotel der voirs lijsbetten opde derde
achterwerts strecken totten goeden jans van halmale sadelmaks
opde vierde sijden Welcken stall de voirs lijsbeth evologe
vercregen heeft met henr swans huere tweesten man tegen
henricken van lyntre ende sijnen medeplegers gelijck de
brieve daff sijnde naerder uutwijsen ende begrijpen Ende
de voirs lijsbeth eveloge henrick van gulcke lijsbeth sijn
wijff ende lijsbeth cluppels voirg bij ordinan des rechts
temale uuten voirs goeden gedaen sijnde was d inne
gegoet ende geerft mette erflicken rechte henrick vand
berge wapemakere voirs bi manisse shere vande grode
ende wijsdome der scepen van loeven opde erfouwde
hier na bescreve Inden yersten dat de voirs henrick op dat
hem gelieft tvoirs erve van vore tot achter sall moegen
betymeren ende die vesten ende anckere inden sijghevele
vander herbgen voirs gehete den slotel Behalven oft hij
dair inne yet braecke dat hij dat sall doen reperen
in goeden state Ende van dan voirt d sall den selven gevel
vanden besitters der selver huysen voirs tusschen hen beyden
te gelijcker cost gehouden wordde Voirt es vurwerde dat
v
de voirs henrick de tymerige gemaect sijnde dwater vand
selven ende dwater comen vande slotelen sall de voirs